|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 46 02, 487 45 58  ounz@vojvodinа.gov.rs | |
|  | SZÁM: 000173676 2024 09427  001 001 000 001 | KELT: 2024. február 5. | |

A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, valamint a Vajdaság Autonóm Tartomány területén működő középiskolák tanulói utazási költségtérítésének feltételeiről szóló szabályzat (VAT Hivatalos Lapja, 7/23. és 5/24. szám) 6. szakaszának 1. bekezdése alapján, figyelemmel a Vajdaság Autonóm Tartomány 2024. évi költségvetéséről szóló tartományi képviselőházi rendeletre (VAT Hivatalos Lapja, 45/23. szám), a tartományi titkár

**PÁLYÁZATOT**

hirdet

**VAJDASÁG AUTONÓM TARTOMÁNY TERÜLETÉN MŰKÖDŐ KÖZÉPISKOLÁK TANULÓINAK 2024. ÉVI UTAZÁSI KÖLTSÉGTÉRÍTÉSÉRE**

A Titkárság a Pályázatot a Vajdaság Autonóm Tartomány 2024. évi költségvetéséről szóló tartományi képviselőházi rendelettel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak (a továbbiakban: Titkárság) a Vajdaság Autonóm Tartomány területén működő középiskolák tanulóinak 2024. évi utazási költségtérítésére vonatkozó külön rovatrendjében biztosított **151.000.000,00 dinár** összegre írja ki. Az eszközök rendeltetése azon középiskolás tanulók utazási költségének finanszírozása, illetve társfinanszírozása, akik naponta városközi közlekedéssel utaznak lakhelyükről az iskolába és vissza.

**PÁLYÁZATI FELTÉTELEK**

*1. A pályázók köre*

Az eszközök igénylésére a Vajdaság Autonóm Tartomány területén lévő községek és városok jogosultak.

*2. Az eszközök elosztásának mércéi*

A Vajdaság Autonóm Tartomány területén működő középiskolák tanulói utazási költségtérítésének feltételeiről szóló szabályzat alapján az eszközök elosztásának mércéi a következők:

* a község vagy város területén a lakhelyüktől az iskoláig naponta utazó középiskolás tanulók száma,
* az utazások száma és hossza,
* a szállítási költség összege,
* a Vajdaság Autonóm Tartomány területén lévő község vagy város fejlettségi foka, a Szerb Köztársaság Kormányának jogi aktusában megállapítottak szerint.

**A PÁLYÁZATI KÉRELMEK BENYÚJTÁSÁNAK MÓDJA**

A pályázati kérelmeket (kizárólag a Tartományi Titkárság honlapján közzétett űrlapon kitöltve, a mellékletekkel együtt) papírformában, lezárt borítékban az alábbi címre kell megküldeni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**  
Bulevar Mihajla Pupina 16, 21000 Novi Sad *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)*  
a pályázat/program és projekt elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig. A személyesen vagy postai úton benyújtott pályázati kérelmeket kötelezően elektronikus formában – szkennelt PDF formátumban – is be kell nyújtani a Titkárság http://185.166.125.155/konkursi/ alkalmazásán keresztül, kiválasztva a megfelelő pályázatot, amelyre a pályázati kérelem vonatkozik.

A teljeskörű pályázati dokumentáció **2024. február 5-étől** letölthető a Titkárság **www.puma.vojvodina.gov.rs** weboldaláról.

*A pályázónak a pályázati űrlaphoz az alábbiakat kell csatolnia:*

* az 1. és 1.a számú mellékleteket – A középiskolás diákok utazási költségeinek kiszámítására vonatkozó táblázatok
* 2. számú Mellékletet – A középiskolás diákok utazási költségtérítésére vonatkozó általános adatokat tartalmazó táblázat
* 3. számú Mellékletet – A 2023/2024-es tanév során a község/város területén a városközi közlekedésben résztvevő középiskolás diákok jegyzéke
* 4. számú Mellékletet – A község/város középiskolás tanulói utazási költségtérítésének pénzügyi tervét a 2024-es évben szükséges eszközök becslésével.

**A pályázati kérelmek benyújtási határideje 2024. február 23.**

A Titkárság fenntartja a jogát, hogy a kérelmezőtől – szükség szerint – a dokumentumok hiánypótlását és további információt kérjen, illetve az eszközök odaítéléséhez meghatározott feltételek teljesítését szabja meg.

A késedelmes és hiányos kérelmeket a Titkárság nem bírálja el.

A Pályázat eredményei a Titkárság honlapján kerülnek közzétételre.

**A Pályázattal kapcsolatos további tájékoztatás a Titkárság 021/487 46 02 és 487 4558 telefonszámain kapható.**

**Szakállas Zsolt  
TARTOMÁNYI TITKÁR**